હકીકતમાં શાંત અને સ્થિર દેખાતો સૂરજ વાસ્તવમાં ખૂબ જ ગતિશીલ અને ચુંબકીય રીતે સક્રિય ગ્રહ છે. તેનું વાતાવરણ નિયમિત રીતે ચુંબકીય વિકિરણ બહારના પર્યાવરણમાં ઉત્સર્જિત કરે છે. સૂર્યમાંથી નીકળતી ચુંબકીય ઊર્જા ઘણીવાર પ્રકાશથી ભરપૂર અસંખ્ય નાના-નાના કણોમાં વિસ્ફોટ સ્વરૃપે નીકળતી રહે છે. એ કણો અંતરિક્ષમાં વિખેરાઈ જાય છે અને ઘણીવાર પૃથ્વીના વાતાવરણમાં આંશિક અવરોધ ઊભો કરે છે. જેના કારણે રેડિયો અને કોમ્યુનિકેશન તરંગોમાં વિક્ષેપ પડે છે. આ ગૂંચવણને જ ઉકેલવાનો પ્રયત્ન એટલે પાર્કર સોલર પ્રોબ. ૧૯૫૮માં ભૌતિક વિજ્ઞાની યૂજીન પાર્કરે સૌર હવાના અસ્તિત્વ પર રિસર્ચ પેપર પ્રકાશિત કર્યું હતું. મિશનનું નામ તેમના સન્માનમાં રાખવામાં આવ્યું છે જે કોઈ જીવિત વ્યક્તિના નામ પર નાસાનું પહેલું મિશન છે.